बिहार विधान परिषद क पूर्व सभापति ताराकांत झा क रबि दिन निधन भए गेलथि । ओ 87 वर्ष क छलथि आओर बहुत काल से बीमार छलथि । लोकसभा चुनाव स ठीक पहिने ओ भाजपा स नाता तोड़ि कए जदयू मे शामिल भेल छलथि । तारा बाबू अपन राजनीतिक जीवन क शुरुआत आरएसएस से केने छलथि । संगे ओ बिहार मे जनसंघ क संस्थापक मे स सेहो छलथि । जनसंघ क बाद भाजपा क जमीन तैयार करबा मे सेहो हिनकर अहम भूमिका छलथि ।
 भाजपा कोटा से ओ विधान पार्षद बनल । अगस्त 2009 से मई 2012 तक बिहार विधान परिषद क सभापति रहलथि । 11 जुलाई 1927 क हिनकर जन्म भेल छलथि । तारा बाबू 1956 मे वकालत शुरू केलथि । ओ प्रदेश क महाधिवक्ता सेहो बनल । मिथिला आंदोलन क प्रखर नेता तारा बाबू क योगदान मैथिली क अष्टम सूची में शामिल करेबा में सेहो अछि । मिथिला क्षेत्रक विकाश आ उत्थान क लेल हिनकर योगदान कए मुख्यमंत्री नीतीश कुमार सेहो मानैत अछि ।
 अंतिम संस्कार आय : तारा बाबू का अंतिम संस्कार राजकीय सम्मान क संग आय होएत । हुनकर पार्थिव शरीर पहिने विधानमंडल परिसर, फेर जदयू दफ्तर आ बीजेपी कार्यालय आनल जाएत । एता स हिनका दीधा घाट लए जाएल जाएत । जतय हिनकर अंतिम संस्कार करल जाएत । 